Sinijuovanaamioahven

Sinijuovanaamioahven (Nemadactylus valenciennesi) on australialainen trumpettiahventen heimon (Latridae) aurinkoahvenkalalaji.Sinijuovanaamioahven – Nemadactylus valenciennesi laji.fi (2025)

Koko ja ulkonäkö
Sinijuovanaamioahven on kookas kala ja voi kasvaa 80–100 cm pitkäksi. Laji on pohjaväriltään sininen. Kyljissä on keltainen vivahde ja päässä on keltaisia juovia. Nuorilla kaloilla kyljissäkin on keltaisia juovia. Kalan kyljessä on musta laikku. Rintaevät ovat suuret ja yksi evän ruodoista on muita pidempi. Pyrstöevä on voimakkaasti haarautunut.

Levinneisyys ja elintavat
Sinijuovanaamioahvenen levinneisyys ulottuu Länsi-Australian eteläosista Victoriaan ja Tasmaniaan. Se elää kivikkoisilla riutoilla lauhkeissa ja subtrooppisissa vesissä. Sitä tavataan aina 240 metrin syvyyteen asti. Laji liikkuu useimmiten yksin ja on peto. Sinijuovanaamioahvenen lisääntymisaika on tammikuusta huhtikuulle.

Sinijuovanaamioahvenen on hyvä ruokakala. Se on tärkeä kaupallisesti ja myös suosittu vapaa-ajankalastuksen kohde.

Lähteet

Luokka:Aurinkoahvenkalat